(4)

It-Taqsima I hi emendata kif ġej: (a) fil-paragrafu 1.02, in-nota (2) ta' qiegħ il-paġna tiġi sostitwita b'dan li ġej: “(2) System of National Accounts, 2008. Pubblikazzjoni konġunta tan-Nazzjonijiet Uniti, il-Kummissjoni Ewropea, il-Fond Monetarju Internazzjonali, l-OECD u l-Bank Dinji.”; (b) fil-paragrafu 1.03, l-aħħar sentenza tiġi sostitwita b'dan li ġej: “L-ESA 2010 hi kkaretterizzata mill-użu ta' żewġ tipi ta' unità u żewġ modi korrispondenti għas-sottodiviżjonijiet tal-ekonomija nazzjonali.”; (c) fil-paragrafu 1.08, l-aħħar sentenza tiġi sostitwita b'dan li ġej: “Dawn iż-żewġ tipi ta' introjti (l-introjtu ġġenerat mill-produzzjoni agrikola u l-introjtu tal-unitajiet domestiċi agrikoli) jitkejlu għal żewġ għanijiet distinti, li jeħtieġu żewġ metodi distinti ta' kif tinqasam l-ekonomija: l-ewwel wieħed, għall-EAA, hu bbażat fuq unitajiet tal-produzzjoni li huma definiti b'referenza għal attività ekonomika; it-tieni hu bbażat fuq unitajiet domestiċi (jiġifieri unitajiet istituzzjonali) li s-sors ewlieni tal-introjtu tagħhom hu minn attività agrikola indipendenti.”; (d) il-paragrafu 1.09 jiġi sostitwit b'dan li ġej: “1.09. Biex jiġu analizzati l-flussi li jseħħu waqt il-proċess tal-produzzjoni u waqt l-użu ta' oġġetti u servizzi, hu meħtieġ li jintgħażlu unitajiet li jisħqu fuq ir-relazzjonijiet ta' xeħta teknikoekonomika. Dan ir-rekwiżit ifisser li bħala regola, l-unitajiet istituzzjonali jridu jinqasmu f'unitajiet iżgħar u aktar omoġenji skont it-tip tal-produzzjoni. L-unitajiet tat-tip ta' attività lokali (KAUs lokali) huma maħsuba biex jissodisfaw dan ir-rekwiżit bħala approċċ operazzjonali (ESA 2010, 2.147) ( *2 ) (*2) Jenħtieġ jiġi enfasizzat li, għalkemm l-ESA tagħti priorità lill-KAUs lokali, l-unità tinsab fl-aqwa pożizzjoni biex tanalizza l-proċess tal-produzzjoni hija l-unità ta' produzzjoni omoġenja (il-UHP). Din l-unità hi mdorrija tanalizza l-inputs u l-outputs għax tikkorrispondi eżattament għal tip ta' attività. B'hekk l-unitajiet istituzzjonali jinqasmu f'UHPs skont kemm ikun hemm attivitajiet (minbarra dawk anċillari). Bl-iggruppar ta' dawn il-UHPs, l-ekonomija tkun tista' tinqasam f'fergħat “puri” (omoġenji). Bħala regola, UHP ma tistax tiġi osservata direttament. Għalhekk, il-kontijiet tal-fergħat omoġenji ma jistgħux jiġu kkompilati abbażi tal-gruppi ta' UHPs. Il-ESA tiddeskrivi il-metodu għall-kompilazzjoni ta' dawn il-kontijiet. Dan jinvolvi l-proċess li jattribwixxi l-produzzjoni sekondarja u l-kostijiet korrispondenti tal-fergħat tal-attività lill-fergħat omoġenji xierqa (ESA 2010, 2.153 sa 2.156, 9.52 sa 9.63).”;" (e) il-paragrafu 1.10 jiġi sostitwit b'dan li ġej: “1.10. L-unità tat-tip ta' attività lokali (KAU lokali) hi l-parti ta' KAU li tikkorrispondi għal unità lokali. Il-KAU lokali tissejjaħ stabbiliment fl-SNA 2008 u fl-ISIC Rev.4. KAU tiġbor flimkien il-partijiet kollha ta' unità istituzzjonali fil-kapaċità tagħha bħala produttur li tikkontribwixxi għall-prestazzjoni ta' attività fil-livell ta' klassi (erba' ċifri) tan-NACE Rev. 2 (il-klassifikazzjoni ta' referenza għall-attivitajiet ekonomiċi, cf. 1.55) u tikkorrispondi għal waħda jew aktar mis-sottodiviżjonijiet operazzjonali tal-unità istituzzjonali. Is-sistema tal-informazzjoni tal-unità istituzzjonali trid tkun kapaċi tindika jew tikkalkula għal kull KAU lokali mill-anqas il-valur tal-produzzjoni, il-konsum intermedju, il-kumpens lill-impjegati, is-surplus operatorju, u l-impjiegi u l-formazzjoni tal-kapital fiss gross (ESA 2010, 2.148). L-unità lokali hi unità istituzzjonali, jew parti minn unità istituzzjonali, li tipproduċi oġġetti jew servizzi li jkunu jinsabu f'post identifikat ġeografikament.”; (f) il-paragrafu 1.11 jiġi sostitwit b'dan li ġej: “1.11. Għalkemm KAU lokali tista' tikkorrispondi għal unità istituzzjonali jew għal parti minn unità istituzzjonali fil-kapaċità tagħha bħala produttur, din qatt ma tista' tkun parti minn żewġ unitajiet istituzzjonali distinti. Peress li fil-prattika, ħafna mill-unitajiet istituzzjonali li jipproduċu oġġetti u servizzi huma involuti f'għadd ta' attivitajiet differenti f'daqqa (attività prinċipali u attività sekondarja waħda jew diversi), dawn jistgħu jinqasmu fl-istess għadd tal-KAUs lokali, jekk l-informazzjoni meħtieġa tkun disponibbli. Attivitajiet anċillari (xiri, bejgħ, kummerċjalizzazzjoni, kontabbilizzar, trasport, ħżin, manutenzjoni, eċċ.; cf. 1.27), madankollu, ma jistgħux iwasslu għall-ħolqien ta' KAU lokali, sakemm huma jsirux f'post separat, li jkunu f'reġjun ieħor għajr dak fejn tkun il-KAU lokali li jkunu jservu (ESA 2010, 3.13).”; (g) il-paragrafu 1.12 jiġi sostitwit b'dan li ġej: “1.12. Bażikament jenħtieġ jiġu irreġistrati KAUs lokali skont kemm ikun hemm attivitajiet sekondarji, iżda jaf jiġri li bl-informazzjoni statistika (kontabbilistika) ma tkunx tista' ssir separazzjoni tal-attivitajiet sekondarji ta' KAU lokali jew ta' partijiet minn dawk l-attivitajiet mill-attivitajiet prinċipali tagħha. Jekk unità istituzzjonali li tipproduċi oġġetti jew servizzi jkollha attività prinċipali u anki xi attività sekondarja waħda jew diversi, din tinqasam fl-istess għadd ta' KAUs, u l-attivitajiet sekondarji jiġu kklassifikati taħt intestaturi differenti mill-attività prinċipali. L-attivitajiet anċillari ma jiġux separati mill-attivitajiet prinċipali jew sekondarji. Madankollu, l-KAUs li jaqgħu taħt din l-intestatura partikolari tas-sistema tal-klassifikazzjoni jistgħu jipproduċu prodotti barra mill-grupp omoġenju, minħabba attivitajiet sekondarji konnessi magħhom li ma jistgħux jiġu identifikati b'mod separat mid-dokumenti kontabbilistiċi disponibbli. Għaldaqstant, KAU tista' twettaq attività sekondarja waħda jew diversi. (ESA 2010, 2.149).”; (h) il-paragrafu 1.13 jiġi sostitwit b'dan li ġej: “1.13. Jista' jingħad li attività tkun seħħet meta jiġu kkombinati riżorsi bħal tagħmir, xogħol, tekniki tal-manifattura, netwerks tal-informazzjoni jew prodotti, u dan iwassal għall-ħolqien ta' oġġetti jew servizzi speċifiċi. Attività hi kkaratterizzata b'input ta' prodotti (oġġetti jew servizzi), proċess tal-produzzjoni u output ta' prodotti. L-attività prinċipali ta' KAU lokali hi l-attività fejn il-valur miżjud ta' din l-attività jkun jaqbeż dak ta' kwalunkwe attività oħra mwettqa f'dik l-istess unità. Il-klassifikazzjoni tal-attività prinċipali hi ddeterminata b'referenza għan-NACE Rev. 2, l-ewwel fl-ogħla livell tal-klassifikazzjoni u mbagħad f'livelli aktar dettaljati (ESA 2010, 3.10).”; (i) fil-paragrafu 1.14, l-aħħar sentenza tiġi sostitwita b'dan li ġej: “Fl-aktar livell dettaljat tal-klassifikazzjoni, kif definit mill-ESA 2010, 2.150, industrija tinkludi l-KAUs lokali kollha fl-istess klassi (livell ta' erba' ċifri) tan-NACE Rev. 2 u għalhekk involuti fl-istess attività prinċipali bħal dik definita fin-NACE Rev. 2.”; (j) il-punt (ii) tal-paragrafu 1.16 jiġi sostitwit b'dan li ġej: “(ii) attivitajiet sekondarji mhux agrikoli inseparabbli ta' unitajiet agrikoli.”; (k) fil-paragrafu 1.17, l-aħħar żewġ sentenzi jiġu sostitwiti b'dan li ġej: “Jenħtieġ li l-applikazzjoni stretta tar-regola tal-ESA lill-unitajiet u lill-grupp tagħhom tirriżulta effettivament fi qsim tal-azjenda agrikola f'diversi KAUs lokali separati f'każijiet meta jkun hemm disponibbli diversi attivitajiet tal-klassi ta' erba' ċifri tan-NACE Rev. 2 u l-informazzjoni meħtieġa skont il-paragrafu 1.10. L-adozzjoni tal-azjenda agrikola għax il-KAU lokali tal-industrija agrikola fil-kontijiet nazzjonali u l-EAA hi bbażata fuq approċċ statistiku.”; (l) fil-paragrafu 1.19, l-ewwel sentenza tiġi sostitwita b'dan li ġej: “Peress li, skont l-ESA 2010, l-industrija tikkonsisti minn grupp ta' unitajiet li bħala attività prinċipali tagħhom iwettqu l-istess tipi ta' attività jew tipi ta' attività simili, id-definizzjoni tal-industrija agrikola fl-EAA tiddependi fuq l-identifikazzjoni tal-attivitajiet karatteristiċi u tal-unitajiet f'dik l-industrija.”; (m) fil-paragrafu 1.20, il-frażi introduttorja tiġi sostitwita b'dan li ġej: “L-industrija agrikola hi trattata bħala gruppar tal-KAUs kollha fil-livell lokali li jwettqu dawn l-attivitajiet ekonomiċi li ġejjin, bħala attività prinċipali jew sekondarja (cf. 1.60 sa 1.66 għad-definizzjoni preċiża tal-industrija agrikola):”; (n) il-paragrafu 1.24 jiġi sostitwit b'dan li ġej: “1.24. Peress li l-iskop tal-EAA hu li tkejjel, tiddeskrivi u tanalizza l-formazzjoni tal-introjtu mill-attività ekonomika agrikola (li, fl-Istati Membri tal-UE, hi kważi esklussivament attività kummerċjali), ġie deċiż li jiġu esklużi l-unitajiet li għalihom, l-attività agrikola tirrappreżenta biss attività tal-ħin liberu ( *3 ) . B'kuntrast ma' dan, l-unitajiet involuti fil-biedja ta' sussistenza huma inklużi fil-EAA. Jenħtieġ jiġi enfasizzat li l-output agrikolu tal-azjendi agrikoli għall-konsum finali proprju għandu jiġi rreġistrat fil-EAA. (*3) Dawn huma unitajiet żgħar li jipproduċu għall-konsum proprju, mhux għall-bejgħ, li jwettqu attivitajiet agrikoli mingħajr ma jkunu jiddependu ekonomikament fuq dawn l-attivitajiet.”;" (o) il-paragrafu 1.25 jiġi sostitwit b'dan li ġej: “1.25. L-użu tal-KAU lokali bħala l-unità bażika għall-industrija agrikola jeżiġi r-reġistrazzjoni tal-attivitajiet sekondarji mhux agrikoli meta dawn ma jkunux jistgħu jiġu separati mill-attività agrikola prinċipali.”; (p) il-paragrafu 1.26 jiġi sostitwit b'dan li ġej: “1.26. L-attivitajiet sekondarji mhux agrikoli inseparabbli tal-KAUs agrikoli lokali huma definiti fil-EAA bħala attivitajiet marbuta mill-qrib mal-produzzjoni agrikola li għaliha l-informazzjoni dwar xi wieħed mill-output, il-konsum intermedju, il-kumpens lill-impjegati, l-input lavorattiv jew il-GFCF ma jistgħux jinfirdu mill-attività agrikola prinċipali tul il-perjodu ta' osservazzjoni statistika.”; (q) fil-paragrafu 1.27, it-tieni u t-tielet inċiżi jiġu sostitwiti b'dan li ġej: “— dawn ma għandhomx ikunu attivitajiet anċillari. L-attivitajiet anċillari mhumiex iżolati biex jiffurmaw entitajiet distinti jew separati mill-attivitajiet prinċipali jew sekondarji jew mill-entitajiet li dawn iservu. Skont dan, l-attivitajiet anċillari għandhom jiġu integrati mal-KAU lokali li dawn iservu, diment li dawn jiġu organizzati f'unitajiet separati u li jkunu jinsabu f'reġjun ieħor. L-attivitajiet anċillari jibqgħu fl-istess industrija bħall-KAU lokali li dawn iservu. L-attivitajiet anċillari huma attivitajiet supplimentari (e.g. il-bejgħ, il-kummerċjalizzazzjoni, il-ħżin, it-trasport għal użu intern; ara l-ESA 2010, 3.12 u 3.13, u SNA 2008, 5.35 sa 5.44) li tagħmel impriża biex toħloq il-kundizzjonijiet għat-twettiq tal-attivitajiet prinċipali jew sekondarji. Tipikament, l-output tal-attivitajiet anċillari jidher bħala input fit-tipi differenti tal-attività produttiva. — b'konvenzjoni, dawn jistgħu ma jkunux jinkludu l-produzzjoni ta' GFCF ta' prodotti mhux agrikoli (bħal binjiet jew makkinarji) għal użu intern. Il-produzzjoni għall-konsum finali proprju hi preżunta li hi attività separabbli u tiġi rreġistrata bħala l-produzzjoni ta' KAU lokali identifikabbli. Servizzi tal-akkomodazzjoni li jitqiegħdu għad-dispożizzjoni tal-impjegati bħala remunerazzjoni in natura għandhom jiġu trattati bl-istess mod (dawn jiġu rreġistrati bħala remunerazzjoni in natura fil-ġenerazzjoni tal-kont tal-introjtu),”; (r) il-paragrafu 1.29 jiġi sostitwit b'dan li ġej: “1.29. Żewġ tipi ewlenin ta' attività sekondarja mhux agrikola inseperabbli jistgħu jiġu distinti: 1. Attivitajiet li jirrappreżentaw kontinwazzjoni ta' attività agrikola u li jużaw prodotti agrikoli. Din it-tip ta' attività tista' tinstab f'ħafna mill-Istati Membri tal-UE. L-ipproċessar tal-prodotti agrikoli hu l-attività tipika ta' dan il-grupp: L-ipproċessar tal-prodotti agrikoli — ħalib f'butir, krema, ġobnijiet, jogurt u prodotti oħra tal-ħalib, — frott u ħxejjex f'meraq tal-frott, ikel fil-laned, xorb alkoħoliku u prodotti oħra, — għeneb, most u nbid fi prodotti alkoħoliċi (eż. inbid frizzanti, bħax-Champagne, u spiriti, bħal Cognac), — immaljar ta' materjal tal-ħaxix/tessili/suf, — il-produzzjoni ta' paté, foie gras u prodotti oħra tal-laħam ipproċessat, — l-ipproċessar ta' prodotti agrikoli oħra, L-ikklassifikar u l-ippakkjar tal-prodotti agrikoli, eż. bajd u patata. 2. Attivitajiet li jinvolvu lill-azjenda agrikola u l-mezzi tagħha tal-produzzjoni agrikola (tagħmir, installazzjonijiet, binjiet, ħaddiema). Bażikament, dawn l-attivitajiet huma dawn li ġejjin: — agrituriżmu — ikkampjar, catering, lukandi, tipi varji ta' akkomodazzjoni, eċċ., — ħwienet agrikoli — attivitajiet ta' kummerċ bl-imnut li jikkonċernaw prodotti oħra għajr dawk mill-azjenda. Il-bejgħ dirett ta' prodotti agrikoli, nejjin jew ipproċessati, jiġi rreġistrat fl-output tal-prodotti kkonċernati, — sport u rikreazzjoni rurali — l-użu tal-art għal attivitajiet bħal golf, irkib taż-żwiemel, kaċċa, sajd, eċċ., — servizzi għal terzi persuni — eż. il-kiri u t-tiswija ta' makkinarju agrikolu, proġetti tat-tisqija, servizzi ta' konsulenza agrikola, ħżin tal-prodotti, manutenzjoni tal-binjiet tal-farms, servizzi kummerċjali relatati mal-prodotti agrikoli, trasport tal-prodotti agrikoli, eċċ. Dawn is-servizzi għandhom jiġu rreġistrati bħala attivitajiet sekondarji biss jekk tagħmilhom xi parti terza. Meta jitwettqu għall-użu intern, dawn ikunu attivitajiet anċillari, u ma għandhomx jiġu rreġistrati fil-kontijiet (cf. 1.27), — servizzi ta' tisbiħ tal-pajsaġġ — qtugħ tal-ħaxix, tiżbir taċ-ċnut tal-arbuxell, tneħħija tal-borra, l-ippjanar u t-tħawwil u l-manutenzjoni ta' żoni ekoloġiċi u mkejjen simili, — pixxikultura, — attivitajiet oħra li jinvolvu l-użu tal-art u l-mezzi tal-produzzjoni agrikola. Dawn l-attivitajiet oħra se jinkludu r-R&D, jekk ma jsirux minn KAUs lokali separati u jekk possibbli għandhom jiġu stmati.”; (s) il-paragrafu 1.33 jiġi sostitwit b'dan li ġej: “Skont il-ESA 2010, l-output tal-industrija jirrappreżenta l-prodotti kollha prodotti tul il-perjodu kontabbilistiku kkonċernat mill-unitajiet kollha tal-industrija għajr għall-oġġetti u s-servizzi prodotti u kkonsmati tul l-istess perjodu kontabbilistiku mill-istess unità. Il-kejl tal-output agrikolu hu bbażat fuq l-adattament ta' din ir-regola tal-ESA, u bl-inklużjoni fl-output agrikolu ta' parti mill-output ikkonsmat mill-unitajiet agrikoli stess (cf. 2.032 sa 2.036). Għalhekk fil-EAA, l-output agrikolu jirrappreżenta s-somma tal-output mill-unitajiet kollha fl-industrija (għajr l-output għall-konsum intermedju mill-istess unità), plus l-output użat bħala konsum intermedju mill-istess unità, diment li dan l-output ikun jikkonċerna żewġ attivitajiet bażiċi differenti (bħal prodotti ta' għelejjel maħsuba biex jintużaw bħala għalf tal-annimali) u li jkun jissodisfa ċerti kriterji (stabbiliti fi 2.055).”; (t) il-paragrafu 1.37 jiġi sostitwit b'dan li ġej: “1.37. Il-EAA huma bbażati fuq sekwenza ta' kontijiet interkonnessi. Fil-ESA 2010, is-sekwenza sħiħa tal-kontijiet tinkludi l-kontijiet kurrenti, il-kontijiet tal-akkumulazzjoni u l-karti bilanċjali (ESA 2010, 1.113 sa 1.115). Permezz ta' dawn il-kontijiet differenti, ikunu jistgħu jiġu rreġistrati tranżazzjonijiet u flussi oħra marbuta ma' aspetti speċifiċi taċ-ċiklu ekonomiku (pereżempju, il-produzzjoni) f'qafas ordnat. Dawn it-tranżazzjonijiet ivarjaw mill-ġenerazzjoni ta' introjtu permezz ta' akkumulazzjoni ta' introjtu fil-forma ta' assi, sad-distribuzzjoni u r-ridistribuzzjoni. Imbagħad l-entrati saldatorji li jitnaqqsu minnhom jintużaw bħala aggregati għall-kejl tal-prestazzjoni ekonomika.”; (u) il-paragrafu 1.38 jiġi sostitwit b'dan li ġej: “1.38. Il-kontijiet kurrenti għandhom x'jaqsmu mal-produzzjoni, u mal-ġenerazzjoni, id-distribuzzjoni u r-ridistribuzzjoni tal-introjtu relatati u mal-użu tiegħu bħala konsum finali; permezz tagħhom ikun jista' jiġi kkalkulat “it-tfaddil”, li hu komponent essenzjali tal-akkumulazzjoni. Il-kontijiet tal-akkumulazzjoni janalizzaw il-komponenti varji tal-bidliet fl-assi u fl-obbligazzjonijiet tal-unitajiet u permezz tagħhom ikun jista' jiġi rreġistrat it-tibdil fil-valur nett (id-differenza bejn l-assi u l-obbligazzjonijiet). Il-karti bilanċjali juru l-assi u l-obbligazzjonijiet totali tal-unitajiet fil-bidu u fit-tmiem tal-perjodu kontabbilistiku, flimkien mal-valur nett tagħhom. Il-flussi għal kull partita tal-assi jew obbligazzjonijiet irreġistrata fil-kontijiet tal-akkumulazzjoni jerġgħu jiġu eżaminati fil-kont tal-“bidliet fil-karti bilanċjali” (ESA 2010, 8.02 sa 8.09 u t-tabella 8.1).”; (v) il-paragrafu 1.39 jiġi sostitwit b'dan li ġej: “1.39. Is-sekwenza tal-kontijiet imsemmija hawn fuq tapplika għall-unitajiet istituzzjonali, is-setturi u s-sottosetturi, u l-ekonomija totali. Il-ESA 2010 tassumi li ma hemmx għalfejn tiġi kkumpilata sekwenza sħiħa tal-kontijiet għal KAU lokali u għal industrija għax dawn l-unitajiet rari jkollhom il-kapaċità li jżommu l-oġġetti jew l-assi f'isimhom jew li jirċievu u jiddistribwixxu l-introjtu.”; (w) fil-paragrafu 1.43, it-Tabelli 1 sa 4 jiġu sostitwiti b'dan li ġej: “A. Kontijiet kurrenti Tabella 1: Kont tal-produzzjoni Użi Riżorsi P.2 Konsum intermedju 50 P.1 Output 100 B.1 g Valur miżjud gross 50 P.51c Konsum tal-kapital fiss 10 B.1n Valur miżjud nett 40 Tabella 2: Kont tal-ġenerazzjoni tal-introjtu Użi Riżorsi D.1 Kumpens tal-impjegati 10 B.1n Valur miżjud nett 40 D.29 Taxxi oħra fuq il-produzzjoni 5 D.39 Sussidji oħra fuq il-produzzjoni -10 B.2n/B.3n Surplus operatorju, nett/Introjtu mħallat, nett 35 Tabella 3: Kont tal-introjtu imprenditorjali Użi Riżorsi D.4 Introjtu mill-proprjetà 10 B.2n/B.3n Surplus operatorju, nett/Introjtu mħallat, nett 35 D.41 Imgħax 5 D.45 Renta 5 D.4 Introjtu mill-proprjetà 1 D.41 Imgħax 1 D.42 Introjtu distribwit tal-korporazzjonijiet D.43 Qligħ riinvestit fuq investiment barrani dirett D.44 Introjtu ieħor mill-investiment D.45 Renta B.4n Introjtu imprenditorjali, nett 26 B. Kontijiet tal-akkumulazzjoni Tabella 4: Kont kapitali Bidliet fl-assi Bidliet fl-obbligazzjonijiet u l-valur nett B.101 Bidla fil-valur nett minħabba tfaddil u trasferimenti kapitali B.8n Tfaddil, nett D.9r Trasferimenti kapitali, riċevibbli 10 D.92r Għotjiet għall-investiment, riċevibbli 5 D.99r Trasferimenti kapitali oħra, riċevibbli 5 D.9p Trasferimenti kapitali, pagabbli D.91p Taxxi kapitali, pagabbli D.99p Trasferimenti kapitali oħra, pagabbli P.51 g Formazzjoni tal-kapital fiss gross (GFCF) 100 B.101 Bidliet fil-valur nett dovuti għal tfaddil u trasferimenti kapitali P.511 Akkwiżizzjoni minus ċessjonijiet ta' assi fissi (GFCF bħala assi fissi) 89 P.511a GFCF tal-pjantaġġuni 10 P.511b GFCF tal-bhejjem 15 P.511c GFCF tal-makkinarju u t-tagħmir 20 P.511d GFCF tat-tagħmir tat-trasport 20 P.511e GFCF tal-binjiet tal-farms 20 P.511f GFCF ta' xogħol ieħor għajr it-titjib tal-artijiet (binjiet, strutturi oħra, eċċ.) 0 P.511 g Titjib maġġuri tal-art 4 P.511h Riċerka u żvilupp 0 P.511i GFCF oħra (eż. programmi tal-kompjuter, drittijiet tal-produzzjoni) 0 P.512 Kostijiet tat-trasferiment tas-sjieda fuq assi mhux prodotti (art, eċċ.) 1 P.51c Konsum tal-kapital fiss 10 P.52 Bidliet fl-inventarji 5 P.53 Akkwiżizzjonijiet minus ċessjonijiet ta' oġġetti ta' valur NP Akkwiżizzjonijiet minus ċessjonijiet ta' assi mhux prodotti (art, eċċ.) B.9 Self mogħti nett (+)/(Self miksub nett (-) K.1 Apparenza ekonomika tal-assi K.2 Għajbien ekonomiku ta' assi mhux prodotti” (x) il-paragrafu 1.44 jiġi sostitwit b'dan li ġej: “1.44. Wieħed jenħtieġ iżomm f'moħħu li t-tranżazzjonijiet u l-istokkijiet imniżżla bil-korsiv fit-Tabelli 3 u 4 huma entrati li: — mhumiex rilevanti għall-EAA għax jintuża l-kunċett ta' industrija u s-sekwenza tal-kontijiet mhix sħiħa. L-intestaturi kkonċernati huma l-intestaturi D.42. Introjtu distrubwit tal-korporazzjonijiet, D.43. Qligħ riinvestit fuq investiment barrani dirett, D.44. Introjtu minn investiment ieħor u D.45. Renti taħt Riżorsi tat-Tabella 3, u l-intestaturi B.8n Tfaddil, nett, B.101. Bidliet fil-valur nett dovuti għat-tfaddil u trasferimenti kapitali u B.9. Self mogħti nett (+)/Self miksub nett(-) fit-Tabella 4, jew — mhumiex irreġistrati minħabba nuqqas ta' informazzjoni affidabbli jew għax bħalissa għandhom interess limitat għall-finijiet tal-EAA. L-intestaturi inkwistjoni huma D.9p Trasferimenti kapitali, pagabbli, D.91p Taxxi kapitali, pagabbli u D.99p Trasferimenti kapitali oħra, pagabbli p. 53 Akkwiżizzjonijiet minus ċessjonijiet ta' oġġetti ta' valur, NP Akkwiżizzjonijiet minus ċessjonijiet ta' assi mhux prodotti (art u assi oħra mhux prodotti), K.1 Apparenza ekonomika tal-assi, K.2 Għajbien ekonomiku ta' assi mhux prodotti, fit-Tabella 4. Uħud minnhom (eż. D.91, K.1, K.2) jistgħu jiġu rreġistrati fil-EAA f'data oħra aktar tard.”; (y) fil-paragrafu 1.46, l-aħħar żewġ sentenzi jiġu sostitwiti b'dan li ġej: “Fil-każ tal-impriżi mhux inkorporati fis-settur tal-unitajiet domestiċi, l-entrata saldatorja ta' dan il-kont fiha b'mod impliċitu element li jikkorrispondi għar-remunerazzjoni għax-xogħol imwettaq mis-sid jew minn membri tal-familja. Dan l-introjtu minn impjieg għal rasu għandu karatteristiċi ta' pagi u salarji, u karatteristiċi ta' profitt minħabba xogħol imwettaq bħala imprenditur. Dan l-introjtu, li strettament la hu pagi u lanqas profitti biss, jissejjaħ “introjtu mħallat” (ESA 2010, 8.19).”; (z) il-paragrafu 1.59 jiġi sostitwit b'dan li ġej: “1.59. Skont il-ESA 2010, l-industrija tikkorrispondi għall-grupp ta' KAUs lokali involuti fl-istess attività prinċipali jew f'waħda simili għaliha. Fl-aktar livell dettaljat tal-klassifikazzjoni, industrija tinkludi lil KAUs lokali kollha fl-istess klassi (erba' ċifri) tan-NACE Rev. 2 u għalhekk li hi involuta fl-istess attività kif definita f'din in-nomenklatura (ESA 2010, 2.150). Għalhekk, definizzjoni tal-qasam tal-industrija agrikola teħtieġ dikjarazzjoni preċiża ta': — l-attivitajiet karatteristiċi tagħha, — l-unitajiet karatteristiċi tal-EAA.”; (a) il-paragrafu 1.60 jiġi sostitwit b'dan li ġej: “1.60. L-industrija agrikola, kif deskritta fil-EAA, fil-prinċipju tikkorrispondi għad-Diviżjoni 01 tan-NACE Rev. 2 bid-differenzi murija fil-paragrafi 1.62 sa 1.66 li ġejjin.”; (bb) il-paragrafu 1.63 jiġi sostitwit b'dan li ġej: “1.63. Il-lista tal-attivitajiet agrikoli karatteristiċi tal-EAA tikkorrispondi għal dawn is-seba' gruppi ta' attivitajiet (01,1 sa 01,7), iżda bid-differenzi li ġejjin: — l-inklużjoni tal-produzzjoni tal-inbid u taż-żejt taż-żebbuġa (esklussivament permezz ta' għeneb u żebbuġ imkabbra mill-istess azjenda), — l-esklużjoni ta' ċerti attivitajiet li, fin-NACE Rev. 2, jitqiesu bħala servizzi agrikoli (eż. it-tħaddim ta' sistemi ta' irrigazzjoni — ix-xogħol kuntrattwali agrikolu biss jitqies hawn).”; (cc) fil-paragrafu 1.78, it-tielet sentenza tiġi sostitwita b'dan li ġej: “Għalhekk, il-flussi li jdaħħlu l-bdiewa minn attivitajiet bħal dawn għandhom jiġu esklużi mill-EAA.”; (dd) il-paragrafu 1.93 jiġi sostitwit b'dan li ġej: “1.93. L-industrija agrikola tal-EAA, kif definita fit-Taqsimiet 1.62 sa 1.66, hi xi ftit differenti mill-fergħa kif definita għall-finijiet tal-kontijiet nazzjonali. Id-differenzi għandhom x'jaqsmu mad-definizzjoni kemm tal-attivitajiet kif ukoll tal-unitajiet karatteristiċi. Fil-qosor, dawn jinkludu dan: l-industrija agrikola tal-EAA = fergħa agrikola tal-NA (tal-kontijiet nazzjonali) (id-Diviżjoni 01 tan-NACE Rev.2) — Produzzjoni ta' unitajiet li jipprovdu servizzi agrikoli assoċjati għajr ix-xogħol kuntrattwali agrikolu (eż. it-tħaddim ta' sistemi tal-irrigazzjoni) — Unitajiet li għalihom l-attività agrikola tirrappreżenta biss attività ta' divertiment u li huma inklużi fil-kontijiet nazzjonali, cf. ESA 2010, 3.08 + Produzzjoni ta' unitajiet tal-produzzjoni tal-inbid u taż-żejt taż-żebbuġa (esklussivament permezz ta' għeneb u żebbuġ imkabbra mill-istess unità (iggruppar ta' produtturi, koperattivi, eċċ.)) + Attivitajiet agrikoli sekondarji separabbli ta' unitajiet li l-attività ewlenija tagħhom mhix agrikola (cf. 1.18)”.